b"\n_START_ARTICLE_\nNacionalisme d'esquerres\n_START_PARAGRAPH_\nEl nacionalisme d'esquerres \xc3\xa9s una forma de nacionalisme basada en l'igualtat social, la sobirania popular i l'autodeterminaci\xc3\xb3 nacional. El nacionalisme d'esquerres t\xc3\xadpicament abra\xc3\xa7a l'antiimperialisme. Contrasta amb el nacionalisme de dretes, i sovint s'oposa al nacionalisme \xc3\xa8tnic per aquest motiu, malgrat que algunes formes de nacionalisme d'esquerres han incl\xc3\xb2s plataformes de racisme, afavorint una societat homog\xc3\xa8nia, rebutjant minories i oposant-se a la immigraci\xc3\xb3._NEWLINE_Entre els moviments nacionalistes d'esquerres m\xc3\xa9s notables hi ha l'Ex\xc3\xa8rcit d'Alliberament de Subhas Chandra Bose, que va promoure la independ\xc3\xa8ncia de l'\xc3\x8dndia; la Guerra d'Alliberament de Bangla Desh; Sinn F\xc3\xa9in, un partit republic\xc3\xa0 irland\xc3\xa8s; el Partit Nacional Bolxevic i el seu successor L'Altra R\xc3\xbassia; la Lliga de Comunistes de Iugosl\xc3\xa0via, el Front Negre d'Alemanya i el Congr\xc3\xa9s Nacional Afric\xc3\xa0 a Sud-\xc3\xa0frica sota Nelson Mandela."